Program Dňa otvorených kláštorov

27. jún 2015

Pozývame všetkých záujemcov, ktorí by chceli nahliadnuť do priestorov Samporského kláštora a dozvedieť sa viac o mníšskom živote, v rámci *Dňa otvorených kláštorov*, do Kláštora Premenenia Pána v sobotu, 27. júna 2015, od 9.00 do 17.30 hod. V tomto čase bude v priestoroch kláštora sprístupnená *výstava fotografi*í z nášho života a možnosť pozrieť si krátky *filmový dokument* o obnove mníšskeho života. Hostia kláštora budú mať možnosť *osobne sa porozprávať* s mníchmi o ich živote i povolaní a tiež si pozrieť *okolie kláštora* a dozvedieť sa viac o stále prebiehajúcej *výstavbe* kláštora. Vo zvyčajných časoch sa tiež môžu zúčastniť na spoločných *liturgických modlitbách*:

* 12.20—13.00: Posvätné čítanie
* 14.30—14.40: Modlitba cez deň
* 17.00—17.30: Vešpery (v latinskom jazyku s gregoriánskymi spevmi)